Бадзёрае кукарэканне пеўня, першыя залацістыя промні на падушцы і пах дранікаў ці пірага з яблыкамі, які выходзіць з печы… Што можа быць лепшым за адпачынак у вёсцы! У Беларусі, а таксама ў нашым раёне ёсць выдатныя магчымасці, каб стварыць адпачынак для людзей, якія стаміліся ад шуму і мітусні горада, хочуць атрымаць асалоду ад простых чалавечых радасцяў і мараць вырвацца ў вёску.